NACRT

KLASA: 810-01/21-01/09

URBROJ: 2140/01-01-21-

Krapina, \_\_\_\_\_\_\_\_\_\_\_\_

Temeljem članka 17. stavka 1. alineje 1. Zakona o sustavu civilne zaštite („Narodne novine“, broj 82/15., 118/18., 31/20. i 20/21.) i članka 17. stavka 1. alineje 21. Statuta Krapinsko-zagorske županije („Službeni glasnik Krapinsko-zagorske županije“, broj 13/01., 5/06., 11/06., 14/09., 11/13 i 13/18., 5/20., 10/21., 15/21. - pročišćeni tekst) Županijska skupština Krapinsko-zagorske županije, na . sjednici održanoj dana \_\_. prosinca 2021. godine usvojila je

**GODIŠNJI PLAN RAZVOJA SUSTAVA CIVILNE ZAŠTITE**

**NA PODRUČJU KRAPINSKO-ZAGORSKE ŽUPANIJE ZA 2022. GODINU**

**S FINANCIJSKIM UČINCIMA ZA TROGODIŠNJE RAZDOBLJE**

**I.**

 Ovim Godišnjim planom razvoja sustava civilne zaštite na području Krapinsko-zagorske županije za 2022. godinu s financijskim učincima za trogodišnje razdoblje (dalje u tekstu: Plan) utvrđuju se nositelji, suradnici, rokovi za realizaciju ciljeva u narednoj godini te projekcija s financijskim učincima za trogodišnje razdoblje - od 2022. do 2024. godine.

**II.**

 Ovaj Plan donosi se na temelju Godišnje analize stanja sustava civilne zaštite za područje Krapinsko-zagorske županije za 2021. godinu.

**III.**

U svrhu razvoja sustava civilne zaštite na području Krapinsko-zagorske županije u 2022. godini, potrebno je izvršiti zadaće utvrđene ovim Planom.

**IV.**

1. **PLANSKI DOKUMENTI**
	1. Jedinice lokalne samouprave s područja Krapinsko-zagorske županije, koje još nisu, dužne su, sukladno, članku 97. Zakona o sustavu civilne zaštite, donijeti procjene rizika od velikih nesreća za svoje područje.

NOSITELJI: izvršno tijelo podnosi prijedlog, predstavničko tijelo donosi procjenu rizika od velikih nesreća općine ili grada

 SURADNICI: radne skupine za izradu procjena rizika od velikih nesreća za područje jedinice lokalne samouprave, konzultanti u postupku izrade procjene rizika od velikih nesreća, nadležna upravna tijela jedinica lokalne samouprave, operativne snage sustava civilne zaštite, Krapinsko-zagorska županija, Područni ured civilne zaštite Varaždin, Služba civilne zaštite Krapina

 ROK: zakonski rok je istekao

* 1. Jedinice lokalne samouprave s područja Krapinsko-zagorske županije, koje još nisu, dužne su, sukladno, članku 97. Zakona o sustavu civilne zaštite, donijeti planove djelovanja civilne zaštite za svoje područje

NOSITELJI: izvršno tijelo donosi plan djelovanja civilne zaštite za područje općine ili grada

 SURADNICI: radne skupine za izradu planova djelovanja civilne zaštite za područje jedinice lokalne samouprave, ovlaštene osobe za obavljanje stručnih poslova u području planiranja civilne zaštite, nadležna upravna tijela jedinica lokalne samouprave, operativne snage sustava civilne zaštite, Krapinsko-zagorska županija, Područni ured civilne zaštite Varaždin, Služba civilne zaštite Krapina,

 ROK: u roku od 6 mjeseci od donošenja procjene rizika od velikih nesreća

* 1. Predstavnička tijela jedinica lokalne samouprave, dužna su sukladno članku 17. stavku 1. alineji 1. Zakona o sustavu civilne zaštite, u postupku donošenja proračuna razmotriti i usvojiti godišnji plan razvoja sustava civilne zaštite na području jedinice lokalne samouprave za 2023. godinu s financijskim učincima za trogodišnje razdoblje.

 NOSITELJI: izvršno tijelo podnosi prijedlog, predstavničko tijelo usvaja godišnji plan razvoja sustava civilne zaštite na području jedinice lokalne samouprave za 2023. godinu s financijskim učincima za trogodišnje razdoblje

 SURADNICI: nadležna upravna tijela jedinice lokalne samouprave, operativne snage sustava civilne zaštite

 ROK: prosinac 2022.

* 1. Županijska skupština Krapinsko-zagorske županije, dužna je sukladno članku 17. stavku 1. alineji 1. Zakona o sustavu civilne zaštite, u postupku donošenja proračuna razmotriti i usvojiti Godišnji plan razvoja sustava civilne zaštite na području Krapinsko-zagorske županije za 2023. godinu s financijskim učincima za trogodišnje razdoblje.

 NOSITELJI: župan podnosi prijedlog, Županijska skupština usvaja Godišnji plan razvoja sustava civilne zaštite na području Krapinsko-zagorske županije za 2023. godinu s financijskim učincima za trogodišnje razdoblje

 SURADNICI: Upravni odjel za opće i zajedničke poslove Krapinsko-zagorske županije, operativne snage sustava civilne zaštite

 ROK: prosinac 2022.

* 1. Predstavnička tijela jedinica lokalne samouprave, dužna su sukladno članku 17. stavku 1. alineji 1. Zakona o sustavu civilne zaštite, u postupku donošenja proračuna razmotriti i usvojiti godišnju analizu stanja sustava civilne zaštite na području jedinice lokalne samouprave za 2022. godinu.

 NOSITELJI: izvršno tijelo podnosi prijedlog, predstavničko tijelo razmatra i usvaja godišnju analizu stanja sustava civilne zaštite na području jedinice lokalne samouprave za 2022. godinu

 SURADNICI: nadležna upravna tijela jedinice lokalne samouprave, operativne snage sustava civilne zaštite

 ROK: prosinac 2022.

* 1. Županijska skupština Krapinsko-zagorske županije, dužna je sukladno članku 17. stavku 1. alineji 1. Zakona o sustavu civilne zaštite, u postupku donošenja proračuna razmotriti i usvojiti Godišnju analizu stanja sustava civilne zaštite na području Krapinsko-zagorske županije za 2022. godinu.

NOSITELJI: župan podnosi prijedlog, Županijska skupština usvaja Godišnju analizu stanja sustava civilne zaštite na području Krapinsko-zagorske županije za 2022. godinu

SURADNICI: Upravni odjel za opće i zajedničke poslove Krapinsko-zagorske županije, operativne snage sustava civilne zaštite

 ROK: prosinac 2022.

 **2. OPERATIVNE SNAGE SUSTAVA CIVILNE ZAŠTITE KRAPINSKO- ZAGORSKE ŽUPANIJE**

 2.1. Stožer civilne zaštite Krapinsko-zagorske županije imenovan Odlukom o imenovanju načelnika, zamjenice načelnika i članova Stožera civilne zaštite Krapinsko-zagorske županije („Službeni glasnik Krapinsko-zagorske županije“ broj, 27/21. i\_\_\_) održavati će redovne sjednice kako bi se pravovremeno izvršile zadaće koje proizlaze iz Zakona o sustavu civilne zaštite, programa koje donosi Vlada Republike Hrvatske vezano za protupožarnu i turističku sezonu i odluka Stožera civilne zaštite Republike Hrvatske vezano uz sprečavanje i suzbijanje epidemije bolesti COVID-19. Podaci o članovima Stožera civilne zaštite Krapinsko-zagorske županije kontinuirano će se ažurirati.

 NOSITELJ: Stožer civilne zaštite Krapinsko-zagorske županije

 SURADNICI: Upravni odjel za opće i zajedničke poslove Krapinsko-zagorske županije

 ROK: kontinuirano, odmah po donošenju Programa aktivnosti u provedbi posebnih mjera zaštite od požara od interesa za Republiku Hrvatsku za 2022. godinu te po potrebi

 2.2. Za daljnji razvoj operativnih snaga vatrogastva potrebno je osigurati sredstva sukladno odredbama članka 110. i 111. Zakona o vatrogastvu („Narodne novine“, broj 125/19.) te sklopiti ugovor o izravnoj dodjeli sredstava za financiranje djelatnosti Vatrogasne zajednice Krapinsko-zagorske županije u 2022. godini.

 NOSITELJ: Županijska skupština kroz donošenje Proračuna Krapinsko-zagorske županije za 2022. godinu, župan za zaključenje ugovora o izravnoj dodjeli sredstava za financiranje djelatnosti vatrogasne zajednice Krapinsko-zagorske županije u 2022. godini

 SURADNICI: Vatrogasna zajednica Krapinsko-zagorske županije, Upravni odjel za opće i zajedničke poslove Krapinsko-zagorske županije

 ROK: siječanj 2022. i kontinuirano tijekom 2022.

 2.3. Za rad Društva Crvenog križa Krapinsko-zagorske županije potrebno je osigurati sredstva sukladno odredbama članka 30. Zakona o Hrvatskom Crvenom križu („Narodne novine“, broj: 71/10. i 136/20.) te sklopiti ugovor o izravnoj dodjeli sredstava za financiranje djelatnosti Društva Crvenog križa Krapinsko-zagorske županije

 NOSITELJ: Županijska skupština kroz donošenje Proračuna za 2022. godinu, župan za zaključenje ugovora o izravnoj dodjeli sredstava za financiranje djelatnosti Društva Crvenog križa Krapinsko-zagorske županije u 2022. godini

SURADNICI: Društvo crvenog križa Krapinsko-zagorske županije, Upravni odjel za zdravstvo, socijalnu skrb, udruge i mlade Krapinsko-zagorske županije

ROK: siječanj 2022. i kontinuirano tijekom 2022.

 2.4. Za rad Hrvatske gorske službe spašavanja Stanice Krapina potrebno je osigurati sredstva sukladno odredbama članka 18. Zakona o hrvatskoj gorskoj službi spašavanja („Narodne novine“, broj 79/06. i 110/15.), Sporazumu o zajedničkom interesu za djelovanje Hrvatske gorske službe spašavanja Stanice Krapina na prostoru Krapinsko-zagorske županije, KLASA: 810-03/12-01/04, URBROJ: 2140/01-13-13-4 od 11. studenog 2013. godine, I. dodatku Sporazumu o zajedničkom interesu za djelovanje Hrvatske gorske službe spašavanja Stanice Krapina na prostoru Krapinsko-zagorske županije KLASA: 402-08/20-01/04, URBROJ: 2140/01-02-20-1 od 29. prosinca 2020. godine i sukladno Programu javnih potreba za obavljanje djelatnosti Hrvatske gorske službe spašavanja Stanice Zlatar Bistrica a za 2022. godinu te sklopiti ugovor o izravnoj dodjeli sredstava za financiranje djelatnosti Hrvatske gorske službe spašavanja Stanice Zlatar Bistrica u 2022. godini.

 NOSITELJ: Županijska skupština kroz donošenje Proračuna za 2022. godinu, župan za zaključenje ugovora o izravnoj dodjeli sredstava za financiranje djelatnosti Hrvatske gorske službe spašavanja Stanice Zlatar Bistrica u 2022. godini.

 SURADNICI: Hrvatska gorska služba spašavanja Stanica Zlatar Bistrica, Upravni odjel za opće i zajedničke poslove

 ROK: siječanj 2022. i kontinuirano tijekom 2022.

 2.5. Sukladno članku 19. stavku 3. alineje 2. Zakona o sustavu civilne zaštite, župan je dužan donijeti plan vježbi civilne zaštite, odluku o pripremi i provođenju vježbe te osigurati održavanje vježbe civilne zaštite u 2022. godini

 NOSITELJ: župan

 SURADNICI: Upravni odjel za opće i zajedničke poslove Krapinsko-zagorske županije, operativne snage sustava civilne zaštite Krapinsko-zagorske županije, Područni ured civilne zaštite Varaždin, Služba civilne zaštite Krapina

ROK: 30 do 90 dana prije početka vježbe za donošenje odluke o pripremi i provođenju vježbe tijekom 2022. godine.

**3. FINANCIRANJE SUSTAVA CIVILNE ZAŠTITE S UČINCIMA ZA TROGODIŠNJE RAZDOBLJE**

|  |  |
| --- | --- |
| **NAMJENA SREDSTAVA** | **PREDLOŽENI IZNOS FINANCIJSKIH SREDSTAVA U KUNAMA U 2022. GODINI** |
| Financiranje redovne djelatnosti Vatrogasne zajednice Krapinsko-zagorske županije | 1.150.000,00 |
| Troškovi intervencija vatrogasnih postrojbi po nalogu županijskog vatrogasnog zapovjednika | 2.000,00 |
| Financiranje redovne djelatnosti Hrvatske gorske službe spašavanja Stanice Krapina | 50.000,00 |
| Financiranje dovršetka izgradnje i opremanja objekta Hrvatske gorske službe spašavanja stanice Krapina | 50.000,00 |
| Financiranje nabave službenog vozila | 58.000,00 |
| Troškovi po aktivaciji društava Crvenog križa | 20.000,00 |
| Izrada planskih dokumenata civilne zaštite za područje Krapinsko-zagorske županije  | 20.000,00 |
| Financiranje redovne djelatnosti Društva Crvenog križa Krapinsko-zagorske županije | 465.000,00 |
| Materijalna sredstva i oprema snaga civilne zaštite, vježba civilne zaštite, troškovi roba, radova i usluga povezanih sa sprječavanjem širenja epidemije, obilježavanje Dana civilne zaštite, članarina za Platformu hrvatskih županija i gradova za smanjenje rizika od katastrofa i ostali nespomenuti troškovi vezani za civilnu zaštitu | 800.000,00 |
| **UKUPNO** | **2.615.000,00** |
|  | **PREDLOŽENI IZNOS FINANCIJSKIH SREDSTAVA U KUNAMA U 2023. GODINI** |
| **UKUPNO** | **2.350.000,00** |
|  | **PREDLOŽENI IZNOS FINANCIJSKIH SREDSTAVA U KUNAMA U 2024. GODINI** |
| **UKUPNO** | **2.528.000,00** |

**V.**

Ovaj Plan stupa na snagu danom donošenja i objaviti će se u „Službenom glasniku Krapinsko-zagorske županije“.

**PREDSJEDNIK**

 **ŽUPANIJSKE SKUPŠTINE**

Zlatko Šorša

DOSTAVITI:

1. Područni ured civilne zaštite Varaždin,

 Služba civilne zaštite Krapina, Ivana Rendića 7, Krapina,

1. Upravni odjel za opće i zajedničke poslove,
2. „Službeni glasnik Krapinsko-zagorske županije“, za objavu,
3. za Zbirku isprava,
4. za prilog zapisniku,
5. Pismohrana.